Diari Oficial de la Generalitat Valenciana


Sumari del DOGV 9827, del 12-04-2024 (2024/3096)

RESOLUCIÓ de 10 d'abril de 2024, del director general de l'Institut Valencià de la Joventut per la qual es resol la convocatòria del programa d'oferta concertada en les modalitats Viu l'estiu i Viu l'hivern per a 2024-2025, per a estades Viu l'estiu 2024
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3096


Data del document
:   10-04-2024

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 10 d'abril de 2024, del director general de l'Institut Valencià de la Joventut per la qual es resol la convocatòria del programa d'oferta concertada en les modalitats Viu l'estiu i Viu l'hivern per a 2024-2025, per a estades Viu l'estiu 2024 [2024/3096]  
I. Per Resolució de 2 de febrer de 2024, del director general de l'Institut Valencià de la Joventut (d'ara en avant, IVAJ), publicada en el Diari Oficial de la Generalitat Valenciana (DOGV) núm. 9783 de 07.02.2024, es va convocar el programa d'oferta concertada, en les modalitats Viu l'estiu i Viu l'hivern, per a estades 2024-2025.   
II. De conformitat amb el que s'establix en la base 8.1 de l'annex I d'aquesta resolució de convocatòria, s'ha procedit a ordenar les sol·licituds presentades fins al 7 de març de 2024, en dues llistes: una llista amb les sol·licituds d'entitats domiciliades a la Comunitat Valenciana, i una altra, amb la resta de les sol·licituds presentades per entitats que pertanyen a altres comunitats autònomes.  
III. Les sol·licituds s'han numerat independentment i de manera correlativa, segons l'orde d'entrada a partir de l'endemà de la publicació de la resolució en el DOGV.  
IV. En l'adjudicació dels períodes i places s'ha seguit els tràmits previstos en la Resolució de 2 de febrer de 2024, del director general de l'IVAJ, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades 2024-2025.  
V. Vist l'informe de la tècnica de l'IVAJ, sobre la proposta d'adjudicació de períodes i places, en virtut de tot això, i fent ús de les facultats conferides al director general de l'IVAJ per l'article 11 de la Llei 15/2017, de la Generalitat, de polítiques integrals de joventut, resolc:  
  
  
Primer  
Adjudicar els períodes i places previstos en la convocatòria del programa d'oferta concertada, per a les estades de la modalitat Viu l'estiu, per a 2024, a les entitats que figuren en l'annex I de la present resolució.  
  
  
Segon  
Aprovar la relació d'entitas que han desistit de la seua sol.licitud i que s'inclou en l'annex II de la present resolució.  
  
Tercer. Formalització de reserva  
3.1 Les entitats adjudicatàries rebran per via telemàtica el document de liquidació dels pagaments a realitzar i els terminis establits a este efecte, en el qual figurarà un número de reserva al qual hauran de fer referència en qualsevol comunicació amb l'IVAJ que tinga relació amb aquesta convocatòria.  
3.2 El termini que les entitats adjudicatàries tindran per a formalitzar la reserva serà de 10 dies hàbils a partir de l'endemà de la publicació en el DOGV d'aquesta resolució, d'acord amb les bases 10.1 i 11.1 de la Resolució de 2 de febrer de 2024, per la qual es convoca el programa d'oferta concertada, en les modalitats Viu l'estiu i Viu l'hivern, per a estades de 2024-2025.  
3.3 Per a formalitzar les adjudicacions, les entitats han de realitzar el primer pagament en concepte de reserva de 10,00 € per plaça, en el compte número ES48 6091 2454 9788 2712 6637, del BANC SABADELL, i remetre, a través del procediment telemàtic corresponent, una còpia del justificant bancari, així com el document de liquidació esmentat, degudament firmat.  
De conformitat amb el que es disposa en la base 11.5 de l'annex I de la resolució esmentada, l'efectivitat d'aquesta queda condicionada al compliment de les dites obligacions, amb els efectes establits en esta base.  
Contra la present resolució, que esgota la via administrativa, podrà interposar-se potestativament recurs de reposició davant el mateix òrgan que l'ha dictada, en el termini d'un mes comptat a partir de l'endemà de la publicació en el Diari Oficial de la Generalitat Valenciana (DOGV), o bé directament recurs contenciós administratiu davant el jutjat contenciós administratiu competent, en el termini de dos mesos comptats des de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen interposar qualsevol altre recurs que consideren oportú.  
  
  
València, 10 d'abril de 2024.- El director general de l'Institut Valencià de la Joventut: Vicente Ripoll Gimeno